Source: https://alba-sport.ro/2019/06/14/maine-de-la-ora-18-00-csm-tg-mures-sportul-petresti-in-turul-barajului-de-promovare-in-liga-a-3-a/
Timestamp: 2019-09-23 15:21:18+00:00

Document:
Mâine, de la ora 18.00, CSM Tg, Mureș – Sportul Petrești în turul barajului de promovare în Liga a 3-a! • Alba Sport
Home » Fotbal liga a 4-a » Mâine, de la ora 18.00, CSM Tg, Mureș – Sportul Petrești în turul barajului de promovare în Liga a 3-a!
Sportul Petrești, câștigătoarea Ligii a 4-a Alba, va întâlni în dubla de baraj pentru promovarea în Liga a 3-a pe CSM Tg. Mureș, meciurile fiind programate sâmbătă, 15 iunie, de la ora 18.00, în deplasare pe “Transil”, și peste o săptămână, 22 iunie, returul, la Petrești. Alba a stabilit un veritabil record național, 7 promovări consecutive din Liga a 4-a în eșalonul imediat superior, însă în fața echipei conduse de Doru Oancea se va afla de această dată campioana din Mureș, CSM Târgu Mureș, grupare care a avut un parcurs excelent în sezonul recent încheiat, 26 de victorii din tot atâtea meciuri, un golaveraj 179-26 iar principalii marcatori au fost Victoraș Astafei – 52 de goluri, Viorel Ferfelea – 30 și Robert Candrea – 16. “Suntem pregătiți și sper să reprezentăm cu brio județul Alba. Credem în șansa noastră, o să dăm totul în cele două întâlniri. Mergem la Tg. Mureș să jucăm cel mai bun fotbal posibil, nu suntem dinainte învinși”, a spus antrenorul Doru Oancea, aflat în fața celui de-al doilea baraj din carieră, după cel din 2017 cu Șurianu Sebeș. “Avem gânduri extrem de serioase înaintea jocurilor de baraj, pe care le tratăm cu seriozitate și toată încrederea. Întâlnim un oponent puternic, cu jucători experimentați ce pot face diferența, însă abordăm confruntarea tur de la egal la egal și ne vom bate pentru șansele noastre”, a menționat președintele Jenu Chirca, nu înainte de a anunța că doritorii pot efectua deplasarea la Târgu Mureș cu două autobuze puse la dispoziție de conducerea pertrifălenilor. Lotul Sportului Petrești este alcătuit din Daniel Ladislau Lepădat (30 octombrie 1999), Ioan Florin Dobre (4 mai 1981), Alexandru Man (9 februarie 1991) – portari; Vasile Gabriel Oltean (30 mai 1998), Gligor Andrei Samoilă (6 iulie 1987), Darius Cutean (20 august 1989), Mihai Gavriluță (11 august 1983), Gheorghe Ștefan Pamfiloiu (8 martie 1996), Ovidiu Stancu (12 decembrie 1991), Adrian Viorel Ignat (28 martie 1994), Ionuț Alexandru Rahovean (30 ianuarie 1996), Cristian Oliviu Popa (8 iunie 2000) – fundași; Daniel Simion Ianc (28 aprilie 1985), Tiberiu Aron Mărginean (19 august 1999), Raul Răzvan Buligă (26 noiembrie 1998), Andreas Matheas Ludwig (4 noiembrie 1996), Marius Daniel Cristea (15 aprilie 1989), Ioan Adrian Lăcătuș (9 ianuarie 1997), Alexandru Lăcătuș (11 februarie 1993),– mijlocași; Alexandru Andrei Afrapt (23 februarie 1998), Cristian Dumitru Bălaș (26 octombrie 1987) – atacanți. BAFTĂ! (Dan UDREA)
Tags: Baraj tur, CSM Tg. Mureș, liga 3, Sportul Petreşti
Articolul UrmătorÎn turul barajului pentru promovarea în Liga a 3-a, CSM Tg. Mureș – Sportul Petrești 6-0! VEZI AICI echipele și marcatorii!

References: CSM 
 CSM 
 CSM 
 CSM 
 CSM 
 CSM